**Тэма :”Народныя песні. Каляндарна-абрадавыя песні.”**

**Мэта:** Пашырэнне ўяўленняў вучняў пра народныя песні,раскрыццё іх паэтыкі,багацця зместу;

**Задачы:**

- паказаць сувязь каляндарна-абрадавай паэзіі з працоўнай дзейнасцю чалавека;

- стварыць умовы для вызначэння віду песен,мастацкіх сродкаў;

- развіваць пазнавальную актыўнасць,звязнае маўленне;

- выхоўваць беражлівыя адносіны да мінулага свайго краю.

**Абсталяванне**: падручнік, сшытак, раздрукоўкі песен, мульціборд з прэзентацыяй, выстава музычных інструментаў, лісточкі для рэфлексіі, дрэва пачуццяў.

**Эпіграф да ўрока:**

...калі пяюць песні ў вас?

...пяюць на Каляды, на Запускі, на Вялікдзень, на Тройцу, на Яна Купалу, у Пятроўку, на зажынках і дажынках.

Пяюць на радзінах і хрэсьбінах, пяюць дзіцё калыхаючы, і самі дзеці пяюць, гуляючы; пяюць на ігрышчах і вяселлях, і на хаўтурах і ў бяседзе, і пры працы, і на вайну ідучы, і ўва ўсякай іншай прыгодзе. Увесь круглы год пяюць.

Максім Багдановіч. Апокрыф

**Ход урока**

**1. Арганізацыйны момант** (Вучні настройваюцца на ўрок).

Дзяўчынкі ўваходзяць у клас і спяваюць песню “Купалінка”

Добры дзень паважаныя госці, добры дзень дзеці ! Вітаю вас на ўроку . Жадаю добрага настрою ,плённай працы і выдатных адзнак.

**2. Паведамленне тэмы, вызначэнне мэт і задач урока.**

*Настаўнік:* Асноўная мэта нашага ўрока — даведацца пра ўзнікненне народных песень, іх ролю і месца ў жыцці чалавека, іх тэматычную разнастайнасць, жанравае багацце і мастацкія вартасці.

Агучванне тэмы ,пастаноўка задач разам з класам.

Зварот да эпіграфа, яго аналіз.

Беларуская песня –вельмі цікавы і багаты жанр вуснай народнай творчасці. . Знаёмства з беларускай песняй – лепшы сродак пазнаць душу народа. Каляндарна-абрадавыя песні ахоплівалі ўсё жыццё чалавека, асноўныя сферы яго жыцця. Яна суправаджала яго ў штодзённым жыці, арганізоўвала соцыум і асвячала яго духоўна. Менавіта песенны фальклор даў магчымасць беларусам ідэнтыфікавацца як асобны этнас.

**Актуалізацыя ведаў:** Давайце ўспомнім ,што нам ужо вядома пра песні:

* Што такое песня?
* Як ствараліся песні?
* Як яны перадаваліся? Хто такія збіральнікі?
* На якія віды, у залежнаці ад жыццёвага прызначэння падзяляліся?
* Да каго звярталіся ў песнях, аб чым прасілі?
* Якія тропы выкарыстоўваюцца ў песнях?
* На якія цыклы падзяляюцца каляндарна-абрадавыя песні?

Заданне на мульцібордзе суаднясці від цыклу і песні, якія да іх адносяцца :

**Вясновыя Летнія Восеньскія Зімовыя**

* ***Вяснянкі***
* ***Купальскія Масленічныя***
* ***Ярынныя***
* ***Калядкі***
* ***Велікодныя***
* ***Пятроўскія***
* ***Талочныя***
* ***Зборныя***
* ***Шчадроўкі***
* ***Юраўскія***
* ***Траецкія Касарскія Жніўныя Зборныя***

**Праверка задання на наступным слайдзе. Вучні абменьваюцца сшыткамі-узаемаправерка**

**Вясновыя:** велікодныя,вяснянкі,юраўскія,  
траецкія  
**Летнія:** купальскія,пятроўскія,касарскія,  
жніўныя  
**Восеньскія**:ярынныя,талочныя,  
зборныя  
**Зімовыя**:калядкі,шчадроўкі,  
масленічныя

**3. Вывучэнне новага матэрыялу.**

Першы цыкл ,пра які мы пагаворым – Летні. **У разгар лета ў Беларусі адзначаюць Купалле – адно з найстарадаўнейшых народных свят, прысвечаных сонцу і росквіту зямлі.**

**Святы ў гонар летняга сонцастаяння** ёсць у многіх народаў Еўропы: Янаў дзень у Балгарыі, святы Ян у Венгрыі, Сан-Хуан у Іспаніі, Ліга ў Латвіі… Ва ўсходніх славян гэта Іван Купала, але, бадай, менавіта **ў Беларусі** найбольш поўна захаваліся**традыцыі Купалля**, якое адзначаюць з асаблівым размахам.

(Аповед пра свята вучня, якім мёў у хаце дадатковае заданне.)

Разгляд песні “А на Яна сонца грала”(падручнік)

* Які настрой выклікала песня?
* Аб чым людзі просяць у гэтай песні?
* Якія вобразы выступаюць?
* Знайдзіце ўсе мастацкія тропы?

А зараз паслухаем гэтую песню ў выкананні гурта “Асалода”. У гэты час дзеці пішуць на лістках свае пачуцці ад песні і прымацоўваюць да дрэва пачуццяў.

Наступны цыкл –Восеньскі. Гэтыя песні спявалі ў час асенняга жніва, пры выбіранні і апрацоўцы [лён](http://www.gants-region.info/index/ljon/0-1741)у, канапель, калі капалі бульбу і збіралі розныя ягады і грыбы. I ўсё гэта было злучана з унутраным светам чалавека. У сувязі з гэтым спявалася і пра яго розныя пачуцці, каханне, пра шчаслівую і няўдалую жаніцьбу: менавіта ў восень, калі заканчваліся многія неабходныя сялянскія работы, пачыналіся ўтварацца маладыя сем'і. Адсюль вялікая разнастайнасць сюжэтаў, матываў, духоўных шчырасці і сардэчнасці, лірызму і драматызму. I пры гэтым у песнях па-свойму тонка адлюстроўваюцца своеасаблівыя восеньскія нюансы, звязаныя з прыродай – з няяркім, але прыветлівым сонцам, з нечаканымі сібернымі ветрам і дажджом, колерамі лісця, жураўліным выраем, першым снегам і т.д., што ўсё магутна ўплятаецца ў чалавечыя настрой, летуценні і парыванні.  
  
Як падкрэсліваюць даследчыкі восеньскіх песень у беларускім фальклоры А.Ліс і Л.Мухарынская, беларускі народ стварыў вельмі арыгінальны гэты жанр каляндарна-абрадавай паэзіі, вельмі адметны ад творчасці такога тыпу іншых народаў. Паступова восеньскія песні змяніліся, набывалі іншыя рысы; да іх пачаў набліжацца жанр вясельных песень. Пры гэтым у кожных рэгіёнах гэтае сумяшчэнне ішло па-рознаму і выяўлялася па-свойму, што сведчыць пра індывідуальную таленавітасць у многім невядомых народных аўтараў. Што восеньскія песні мелі часамі не энергічна-буйны, а працяжна-лірычны («зацягнуты») напеў, – усё гэта таксама сведчыць пра непаўторнасць жанру беларускіх [восеньскіх песень](http://www.gants-region.info/index/0-617), якія трэба ўспрыймаць такімі, якімі яны менавіта ёсць.

Разгляд восеньскай песні “А ў цёмным лесе, а ў цёмным лесе”

А ў цёмным лесе мядзьведзь рыкаіць.

Раю-раю. Мядзьведзь рыкаіць.

Мядзьведзь рыкаіць. Дзевак пужаіць.

Раю-раю. Дзевак пужаіць.

Рыкай, рыкай жа – мы не баімся.

Раю-раю. Мы не баімся.

Толькі баімся асеняй ночкі.

Раю-раю. Асеняй ночкі.

Асення ночка разлуку даець.

Раю-раю. Разлуку даець.

А адлучаіць ад таткі з мамкай.

Раю-раю. Ад таткі з мамкай.

А прылучаіць к свёкру-свякроўцы.

Раю-раю. К свёкру-свякроўцы.

* Хто героі гэтай песні?
* Якая тэма песні?
* Знойдзем мастацкія тропы?
* Якую ролю адыгрываюць паўторы?
* Які эмацыйны настрой песні, чым адрозніваецца ад папярэдняй?

А зараз паслухаем гэтую песню ў выкананні гурта “Варган”. У гэты час дзеці пішуць на лістках свае пачуцці ад песні і прымацоўваюць да дрэва пачуццяў.

**Фізкультхвілінка: агляд відэа з практыкаваннямі для вачэй.**

Пяройдзем да зімовага цыклу і найбольш цікавага свята Каляды.(аповед пра свята загаддзя падрыхтаванай вучаніцы)

Каляды заўсёды былі вельмі папулярнымі ў моладзі, менавіта яна больш за ўсіх удзельнічала ў разнастайных забавах, гульнях, танцах. Хлопцы і дзяўчаты аб’ядноўваліся ў групы па 5−15 чалавекі пераапраналіся ў розныя маскарадныя касцюмы — была «каза», «конь», «бусел», «мядзведзь». Часам кампанію ўзначальваў «павадыр» — стары сівы дзядок, які вадзіў на павадку «казу». Таксама ў кампаніі калядоўшчыкаў былі музыкі, запявала, механоша (той, хто насіў мех для пачастункаў) і «цыган». Усе апраналіся ў вывернутыя кажухі, «цыганы» вымазывалі твар сажай, павязвалі каляровыя хусткі.

Разгледзім калядныя песні ў падручніку. Давайце параўнаем гэтыя песні .

* Які настрой песен?
* Чым яны адрозніваюцца, у чым падобныя?
* Пашукаем мастацкія тропы?
* Якая песня лепш пакладзецца на музыку? Чаму?
* Давайце знойдзем адухаўленне(каза-як жывая асоба)
* Звернемся да рэпрадукцыі “Каляды” і паспрабуем апісаць калядоўшчыкаў.
* А зараз паслухаем гэтую песню ў выкананні гурта “Песняры”. У гэты час дзеці пішуць на лістках свае пачуцці ад песні і прымацоўваюць да дрэва пачуццяў.

Аповед пра гурт “Песняры”. Беларускі інструментальны гурт пад кіраўніцтвам В.Мулявіна, створаны ў 1969 годзе.

Завершым разгляд песен Вясновым цыклам і пагаворым пра свята Масленіца. (дзеці самастойна расказваюць пра свята, частуюць гасцей блінамі).

Разгледзім песні вясновага цыклу ў падручніку.

* Які настрой у гэтых песнях?
* Да каго звяртаюцца людзі ў іх, каго заклікаюць ?
* Як апісваецца аўтарам Масленіца?
* Якія мастацкія тропы выкарыстоваюцца для атрымання песеннага характару?
* А зараз паслухаем гэтую песню ў выкананні гурта “Песняры”. У гэты час дзеці пішуць на лістках свае пачуцці ад песні і прымацоўваюць да дрэва пачуццяў.

**Замацаванне : Дзеці дзеляцца на групы гульня “Угадай мелодыю”.**

1 –Доўгі дзень

2- Касіў Ясь канюшыну

3- Гуканне вясны

4- Купалінка

5- Ой,Рэчанька

6- Ох і сеяла Ульяна лянок

7-Полька беларуская

8- Купалінка

Групы ацэньваюць госці .

**Гульня “Узнаві песню”.**

Дзеці атрымліваюць лісткі з раскіданамі радкамі песні і павінны ўзнавіць дакладна паслядоўнасць. Пераможцы- хто хутчэй справіцца.

**Рэфлексія:**

Ніл Гілевіч пісаў,што песні валодаюць магічнымі чарамі ўздзейнічаць на чалавека. Няхай жа пачутыя сення песні абуджаюць самыя лепшыя вашы пачуцці. Напішыце на лістках эмоцыі ,якія абудзіліся ў вас на ўроку і прымацуйце да дрэва пачуццяў.

**Падвядзенне вынікаў, выстаўленне адзнак.**

**Інфармацыя пра дамашняе заданне і інструктаж па яго выкананні.**

1. Падрыхтуйце невялікае разважанне на тэму «Для чаго патрэбна людзям песня». (максімум 8 балаў)
2. Падрыхтуйце невялікую энцыклапедыю «Святы года»:
   * назва свята, што з ім звязана,
   * адметнасць яго святкавання (абрады, гульні, дзействы і інш),
   * песні, якія выконваюцца падчас святкавання,

ілюстрацыі да свята (9-10 балаў)